JUMAL KÕNELEB
Tere jälle!
Räägime ikka veel armastusest.
Miks me armastusest räägime?
Lihtsalt sellepärast, et sellest räägitakse liiga vähe.
Ka sellepärast, et see on tähtsam, kui kõik muu.
Kui mul kristlasena oleks usku nii, et võiksin tervendada kõik haiged,
kui mul oleks kogu tarkus ja kõik teadmised,
kui mul ei oleks armastust, siis poleks mul midagi.
Seetõttu me räägime taas jätkuvalt armastusest
ja me tuleme selle teema juurde kogu aeg jälle tagasi,
sest Jumal on armastus
kui me mõistame ja teame, et Tema on armastus
ja õpime tundma Teda, kes on armastus,
siis meie elu muutub.
Esimses kirjas korintlastele 13 öeldakse, et armastus ei hävi iial.
Armastus ei hävi iial.
See tähendab ka seda, et armastus võidab alati.
Armastus võidab alati.
Kui soovime elus võita, peame valima armastuse.
Armastus on see, mis võidab alati.
Sama asi on sellega, kui tahame olla elus edukad.
Kui soovime et meie abielus, perekonnas, töökohal läheks hästi,
siis peame samuti valima armastuse.
Ka siis kui soovime suurt ülesannet ja edasiminekut,
kui soovime vastutusrikast kohta ja minna elus edasi,
siis me peame samuti valima armastuse.
Kui me tahame, et see püsiks.
Me läheme edasi ja oleme endiselt salmis 5
Siin öeldakse, et armastus ärritu ega jäta meelde kogetud halba.
"ta ei ärritu. Ta ei jäta meelde paha"
Peame taas meeles pidama, et need on Jumala omadused.
Tema on armastuses täiuslik. Ta ei ärritu ega pea halba meeles.
Jumal lihtsalt on selline.
See on asi, mida võib olla raske mõista.
Kas siis Jumal ei vihasta, kas Ta ei kibestu üldse?
Ta peab mu patud meeles, kindlasti mäletab neid kõiki.
See ei ole nii.
Kui Jumal sulle ja mulle andestab, siis Ta peseb meid kogu ülekohtust.
Kui Jumal kuulutab sind ja mind Kristuses õigeteks,
siis see on nii, nagu me poleks kunagi pattu teinud.
Kui võtsid Jeesuse vastu, tunnistasid oma patud üles
ja palusid patud andeks Jeesuse oma südamesse lastes,
siis su süda sai otsekohe uueks.
Vana oli möödunud, uus asemele tulnud.
See räägib sellest, et Jumal pühib kõik ära
ja seda pole enam olemas.
Selline on meie Jumal.
Kiri roomlastele 3:23 Me kõik oleme pattu teinud -
"sest kõik on pattu teinud ja ilma jäänud Jumala kirkusest
ning mõistetakse õigeks tema armust
päris muidu, lunastuse kaudu, mis on Kristuses Jeesuses,"
Me saame õiguse kingitusena. Mida see üldse tähendab?
Meid tunnistatakse täiuslikeks, nagu me poleks iial pattu teinudki.
See on nii suur rõõmusõnum. - Seda see on tõesti.
See on tõesti kogu kristluse ja Jeesuse ristisurma tohutu
vabadust toov ja kogu meie elu vabastav sõnum.
See on otsustava tähtsusega ka meie inimsuhetes.
Kas me anname andeks? Ja kui anname, kas ka unustame?
Kas me unustame need asjad - või jääb meie südamesse kibedus
ja me muudkui meenutame ja tuletame meelde teise vigasid?
Kas on võimalik anda andeks ja unustada?
Kas see on võimalik? See on tänase päeva küsimus.
See on nagu suure ringi küsimus.
Ma tahaksin tuua selle kohta ühe näite.
Tõsiselt liigutava näite Piiblist, Vanast Testamendist.
See on kuningas Taaveti kohta.
Öeldakse, et ta oli Jumalale meelepärane mees.
Me sageli räägime Taaveti vaprusest ja kuidas ta surmas Koljati
kui hiilgav kuningas ta oli, kuidas ta võitis vilisteid
ja kuidas ta sai Jumalalt tarkust ning oli Jumala sõber.
Me teame samuti, et ta tegi rasket pattu,
tegi väga suure vea, mis tegi ta enese elu raskeks
ja tõi kaasa igasuguseid halbu asju.
Kõigepealt rikkus ta Batsebaga abielu
ja siis ta lasi mõrvata Batseba mehe,
kui selgus, et Batseba on jäänud rasedaks.
Abielurikkumisele järgnes mõrv.
Ometi peale kuningas Taavetit, mõni sugupõlv peale seda,
räägib Jumal ühele kuningale, kes tuli võimule peale Taavetit.
1. kuningate raamat 14:8 ütleb ta nii:
"sina aga ei ole olnud nagu mu sulane Taavet,
kes pidas mu käske ja kes käis mu järel kõigest oma südamest,"
See on muidugi tõsi, et Taavet pidas käske ja järgis,
aga kuulake kuidas see kirjakoht edasi läheb:
"tehes ainult seda, mis õige oli minu silmis,"
Kuidas Jumal saab öelda niimoodi kuningas Taaveti kohta?
Kuidas nii, et tegi ainult seda, mis oli õige Jumala silmis?
Ta oli ometi rikkunud abielu ja lasknud mehe mõrvata?
Jumal ütleb ometi nii, nagu Taavet poleks kunagi eksinud.
Miks see nii on? Sest Taavet kahetses.
Ta kahetses kogu südamest, palvetas ja palus andestust.
Ta kahetses oma tegusid, palus need andeks Jumalalt.
Palus andeks oma patud ja vead ja mida tegi Jumal?
Ta andis need andeks ega jäänud kibestunuks.
"Mida sa nüüd tegid, kuningas? Rikkusid kogu rahva saatuse ära!"
Ta hoopis unustas kogu asja ja kui ta pärast Taavetist räägib,
siis ta räägib Taavetist,
nagu too poleks kunagi midagi halba teinudki.
Selline on meie Jumal.
Kui mõistame, et iga kord patte andeks paludes
ajab Ta need patud
nii kaugele, kui kaugel ida on läänest.
Ta ajab need nii kaugele, et neid ei ole enam olemas.
Ta unustab need ära.
See annab sulle ja mulle jõu minna tõeliselt edasi.
Kui Jumal need ära unustab, siis neid ei ole enam olemaski.
Ma saan jõudu minna edasi.
Saan pingutada edasi, proovida uuesti.
Kui me arvame, et Jumal peab viha,
on kogu aeg kibestunud ja peab meeles meie vanu patte,
siis see oleks jube. Aga ei - Jumal pühib need ära.
Neid ei ole enam olemaski.
1. Johannese kiri 1:9
"Kui me oma patud tunnistame, on tema ustav ja õige,
nõnda et ta annab andeks meie patud
ja puhastab meid kogu ülekohtust."
Ta puhastab meid üleni. Puhastab meid kogu ülekohtust.
Minu arust on see üks Piibli olulisematest asjadest.
See on üks ristiusu tugevamatest alustest,
mis tõeliselt mõjutab meie elu.
Andeks andmine ja unustamine kuuluvad kokku.
Ma tean, et see on asi, mida ei ole lihtne teha.
Eriti kui inimene on kogenud tõsiselt raskeid asju.
Paljud on kogenud asju, mida nad ei arva suutvat unustada.
Võimalik, et kui ma saan abi, siis ühel päeval võin andestada,
aga ma ei saa iialgi neid asju unustada.
Seetõttu me tahame täna julgustada sind,
kes sa kannad selliseid haavu. Kurjus lööb meisse alati haavad.
Haavad tekivad küll, aga on imeline uurida
ja lugeda Jumala omaduste kohta ja pidada meeles, et Agape armastus
ehk Jumala armastus
on välja valatud meie südamesse Püha Vaimu kaudu
ja Jeesuse vägi ja arm,
Tema enese jõud unustamiseks on minu sees Jeesuses. - Aamen.
Ma ei pea seda pingutama ega ennast selleks vägisi sundima.
Kui ma loen nendest asjadest ja kuulan selle kohta,
siis see toob kaasa ja mõjutab ja lohutab mind,
see toob kaasa, mida Sõna lubab, see puhastab mind sellest vanast
ja see puhastab iga kord mu haavu.
Kiri heebrealastele 8: 10-12 (- jah, loe see ette!)
"Sest see leping, mille ma teen Iisraeli kojaga
pärast neid päevi," See on uus leping.
Vana lepingu ajal patt kaeti, aga nüüd on uue lepingu aeg.
"ma annan oma seadused nende mõistusesse"
See toimub just siis, kui Tema asub meisse elama.
Siis see Tema igatsus, mida ta oskab ja soovib
hakkab mõju avaldama minu südames.
"ma annan oma seadused nende mõistusesse
ja kirjutan need nende südamesse
ja ma olen neile Jumalaks ja nemad saavad mulle rahvaks.
Ja kunagi enam ei õpeta keegi oma kaaskodanikku
ega keegi oma venda, öeldes: «Tunne Issandat!»,
sest kõik tunnevad mind, nende pisikestest kuni suurteni,"
Ka see on võimalik, sest Ta elab meie sees.
Ta elab meist igaühe sees, tahab suhelda ja olla meiega koos,
Temaga pole raske ühenduses olla, sest Ta elab siin, meie sees.
Salm 12:
"sest ma olen armuline nende ülekohtuste tegude vastu
ja ei tuleta enam meelde nende patte.»
Ma ei tuleta enam meelde nende patte.
Imeline!
See on nii imeline. Olen kogenud seda konkreetselt.
Mäletan, kuidas tõin Jumala ette midagi,
mille eest olin juba andeks palunud.
Olin hämmingus, kui Jumal ei vastanud midagi.
Justkui Ta ei mõistaks või ei kuuleks mind.
Ja ma mõistsin vaimus, et Jumal ei mäleta seda enam.
Püha Vaim oleks otsekui ütlenud: "Millest sa ometi räägid?"
Ma rääkisin vanast patust, aga Jumal oli selle juba unustanud.
Seda ei olnud enam.
See on väga oluline eriti suhetes lähedaste inimestega.
Abielus ja muudeski suhetes.
Vihapidamine hävitab ja tapab. Ütleme: "Sa teed alati nii!"
ja ma olen selles muidugi süüdi, ma pole suurem pühak, kui teised.
Aga see kui me niimodi ütleme, et sa teed alati nii,
sa tegid eelmisel nädalal ka nii ja nii edasi,
siis me kaevame üles vanu asju ja lööme nendega
ning see on tõesliselt hävitav.
Jumal tahab meile õpetada, et see asi on tõesti andestatud,
ära too seda enam välja.
Võibolla ei suuda sa alati seda asja kohe unustada,
aga võid otsustada, et ei too seda enam välja.
See aitab. - See on abiks.
See aitab Pühal Vaimul aidata meil seda asja unustada.
See asi taandareneb aastate möödudes.
Kirjas koloslastele 3:13 öeldakse:
"üksteist taludes ja üksteisele andestades,
kui kellelgi on teise vastu kaebust.
Nii nagu Issand teile on andeks andnud,
nõnda tehke teiegi!"
Seda võiks jätkata:
"Nagu Issand on unustanud teie patud,
nii unustage teiegi teineteise patud."
Ma tean, et sina Joy, oled selles asjas imeline.
Sageli, kui ma palun teist korda andestust,
kui sa ehk pole ise seda ka märganud,
aga kui ma olen vabandanud ja siis vabandan uuesti,
siis sa küsid: "Millest sa räägid?"
Sa oled võibolla seda harjutanud, aga on tore, kui sa niimoodi ütled.
"Millest sa räägid? Seda asja pole enam.
Me ju leppisime juba ära." - See läks juba mööda.
Läks juba mööda. Halleluuja!
Mul on täna üks sõber kaasas. Oleme seda ka kord varem teinud.
Sellest pole midagi.
Ma armastan seda asja, sest sellest on tõesti abi.
Ka meie koolis tekib vahel laste vahel tülisid
ja siis tuleb neid tüliküsimusi ka lahendada.
Lapsed on juba harjunud sellega, et me kasutame seda abivahendit,
sest see on nii õpetlik.
Meie oma tütar andis imelist tagasisidet.
Ta on juba peatselt üheksateistkümne aastane.
Ta rääkis sellest, et oleme seda ka kodus harjutanud,
et andestamine ja unustamine kuuluvad kokku.
Kui palutakse andeks, siis see asi ka unustatakse.
See on harjutamise asi.
Tal on nüüd uued sõbrad ja ta on mulle ütlenud,
et väga vähesed teavad,
et andestamine ja unustamine kuuluvad kokku.
Enamus paluvad andestust aga ei unusta mitte kunagi.
Sageli on see lausa jututeemaks ja vanade asjade üle arutletakse.
Ta tänas minda ja ütles: "Aitäh, ema!" Aitäh,
et mina olen seda õppinud ja see aitab mind."
Kõige halvem on see,
kui asjadest räägitakse veel teiste selja taga.
See käib nii:
Ma olen teinud pattu.
Üht ja teist ja ei suutnud olla viisakas.
Armastus ei käitu näotult, aga mina tegin seda jällegi.
Ja võtame ka meie sõbrad ette.
See tegi mulle seda ja too toda.
Ja töö juures oli selline asi ja mulle öeldi selliseid asju.
Ma panen need kõik siia paberile. Ka sina võid kaasa mõtelda minuga.
Sa võid panna siia sugulased, kes käituvad nagu igavesed ...
Paneme need kõik siia.
Ja siis me toome selle Issandale.
Issand, ma toon oma vead ja kibestumised
ja ma toon asjad minevikust,
toon asjad, mida ma varem ei ole suutnud andeks anda.
ma toon su ette oma lähedased inimesed,
toon need, kes mulle tõeliselt on haiget teinud
ja ka need inimesed, kes on teinud mulle nii halba,
et mõni asi minu elus on täielikult ära rikutud,
inimesed, kes on mind tõeliselt haavanud.
Ma panen need asjad kõik siia paberi peale.
Need on nüüd kõik siin.
Tänu, Issand, et see on üks põhjus,
miks sa tulid siia maailma.
Tänu, Issand, et ma saan tuua need asjad su risti alla.
Ma võin tuua kõik selle sinu juurde.
Issand, tänan, et saan paluda andeks omad patud.
Sa ei pea praegu midagi tundma, aga võid seda öelda:
"Ma annan andeks!" Võid seda öelda häälega.
See aitab, kui ütled kuuldava häälega need nimed,
kelle kohta sul on kibedust.
Ma annan kõigile neile inimestele nüüd andeks,
kes on teinud valesti, kes on teinud mulle halba.
Ma annan nüüd neile andeks.
Ja mis siis juhtub?
Mis juhtub siis, kui toome kõik need halvad asjad Issandale.
Ta annab meile andeks ja siis ...
Sinna see kadus. - Neid ei ole enam olemas.
Ta puhastab meid. Ta puhastab meid kogu ülekohtust.
Ta vabastab meid sellest vanast.
Ta puhastab meid meie oma pattudest
ja ka nendest asjadest, mida teised on mulle teinud.
Ma võin nüüd olla vaba kibedusest.
Vaba andestamatusest.
Sellepäast ütleb Piibel,
et Jumala arm on igal hommikul uus.
Kui me seda teeme, saame alustada puhtalt lehelt.
Igal päeval. Üleni, täielikult puhtaks pestud.
Uus loodu.
Vanad asjad ja koormad ei saa mind enam vangis pidada.
Tahame sind tõesti julgustada -
Jumal ei pea meeles neid patte, mida oled Temalt andeks palunud.
Tema ei pea meeles kogetud halba ja ei tuleta neid asju enam meelde,
siis Ta ei taha, et sinagi neid meelde tuletaks,
vaid oleksid tõeliselt vaba kõikidest vanadest vigadest,
olgu need ükskõik kui tõsised asjad.
Sa võid tõesti jätta need seljataha ja unustada need asjad.
Aidaku Jumal sul need asjad unustada.
Piibel ütleb otse,
et peaksime vabanema
kibedusest ja vihapidamisest.
Kiri efeslastele 4:29 -32 ütleb seda väga otsesõnu:
"Ühtegi nurjatut sõna ärgu tulgu teie suust,
vaid rääkige ainult seda, mis on hea teiste ülesehitamiseks,
et kuuljad saaksid armu."
Me peaksime alati rääkima ülesehitavaid sõnu.
"Ja ärge kurvastage Jumala Püha Vaimu,
kes on kinnitanud teid oma pitseriga lunastuspäevani!
Kõik kibedus ja raev ja viha ja kisa ja teotamine
jäägu teist kaugele eemale koos kogu kurjusega."
Jumal tahab tõesti, et pääseksime sellest täielikult.
"Olge üksteise vastu lahked, halastajad, andestage üksteisele,
nii nagu ka Jumal on teile andestanud Kristuses."
Sellega tuleme selle juurde, millest ma ka äsja rääkisin.
Kui mõistan, et Jumal on mulle kõik andestanud,
juba lepitanud kõik ja unustanud kõik,
siis ma saan jõudu, et teha seda sama.
Kui ma seda ei tea ja mõtlen, et Jumalal on midagi minu vastu,
Ta on kibestund ja vihane ja virutab mulle varsti Piibliga,
või maksab mulle peatselt kätte, kuidas saaksin siis ise teisiti?
Kui tean, et kõik mu patud on andeks antud -
viimne kui üks ja Jumal ei mäletagi neid enam,
siis ma võin päriselt saada jõudu elada vabana.
Vabana minevikust, häbist ja süütundest,
kui ma ise saan ja tohin olla vaba,
on mul jõudu ka lasta teistel olla vabad.
Kibedus ja viha ei saa enam minus kanda kinnitada.
Halleluuja!
Kiri koloslastele 2:13
"ning teid (meid), kes olite surnud üleastumistes"
Patt ja must südametunnistus rõhuvad meid ja veavad alla.
Sellel on surma maitse küljes.
"ning teid, kes olite surnud üleastumistes
ja oma ihu ümberlõikamatuses -
teid on Jumal koos Kristusega elavaks teinud,
andestades meile kõik üleastumised, kustutades ära meie võlakirja"
See kirjakoht ütleb: "kustutab ära"
ja seda sõna ei kasutata Vanas Testamendis üldse.
Vanas Testamendis öeldi, et patt kaetakse kinni.
Kõikide ohvrite vere läbi kaeti patt kinni.
Aga Uues Testamendis hakatakse kasutama uut sõna.
See on just see: "kustutades ära meie võlakirja
koos määrustega, mis olid meie vastu,
ning selle on ta kõrvaldanud, naelutades selle risti külge.
Siis kui selle paberi peal olid meie vanad patud ja vead
ja ka meie sõprade ja lähedaste kõik vead,
siis mida tegi Jumal Jeesuse ristitöö kaudu?
Ta kustutas ära. Kustustas kõik vana täiesti ära.
Nii, et seda ei ole enam.
Kõik tunnistused minu vastu, kõik, mis ütles, et ma olen halb,
et ma ei saa hakkama ja ei kõlba kellelegi,
Ta kustutas selle ära.
Enam pole paberit, mis tõestaks vastupidist.
Olgugi, et tegin vigu - Kristus kustutas need ära.
See on nii oluline, see on meie võidu aluseks.
See kirjakoht jätkub nii:
"Jumal on paljastanud valitsused ja meelevallad,
häbistanud neid avalikult, võidutsedes nende üle Kristuses."
Vaenlasel pole mingit võimu, mitte mingit autoriteeti,
mitte midagi, mille kaudu mu elust kinni hoida,
kui patt on mu elust kustutatud ja ma olen Jumalale kõlbulik.
Kui Jumal on minu poolel, kes võib siis olla minu vastu.
Aamen. Palvetame.
Palveta pealegi sina.
Tänu, Taevaisa, et oled imeline Jumal,
kes annad kõik meie patud andeks ja kustutad kõik meie üleastumised.
Sa unustab kõik meie patud.
Tänu, Issand, et saame tõeliselt elada täielukult vabadena
ja annad selle kaudu meile jõudu elada sama moodi meie lähedastega.
Tänu, Jeesus, et Sa puudutad täna igatühte,
kellel on raskeid asju minevikus kibeduse ja andestamatuse tõttu,
kellel on raskeid ja kurbi mälestusi.
Tänu, et sa aitad saada neist asjadest lahti
ja ka unustada kõik möödunu.
Tänu, et saame alustada puhtalt lehelt.
Tänu iga päeva eest, mis on armu päev.
Tänu, et see arm on uus igal üksikul päeval.
Tänu Sinu armu eest, tänu Sinu andestuse eest!
Tänu Su imelise vere eest,
mis on kõik meie patud ära kustutanud.
Tänu Jeesus selle eest, mida Sina oled teinud.
Aamen.
Tv7 on saanud positiivset tagasisidet
saatesarja "Jumal kõneleb" kohta.
Näeme, et Jumal tegutseb selle saatesarja kaudu
ja aitab inimesi.
"Sain väga õnnistatud saate "Jumal kõneleb" kaudu.
Aitäh, Cedercreuzidele pühendumise eest Sõna kuulutamisel.
Sain sisemusse sügava rahu.
Nad ei räägi tühje sõnu, vaid valitud sõnumeid.
Olete imeliselt ehtsad ja julgete end avada.
Minu meelest on hea, et tegutsete paarina.
On rõõm näha, kuidas toetate teineteist
ja toote sellega imelist tasakaalu saatesse.
Tundub, et saan muule heale lisaks ka asjalikku eeskuju abielu kohta.
Suur tänu, Jan ja Joy!
Aitäh, Jan ja Joy, õnnistava saate eest.
Tahan tänada ka eelkõige Krituses armastuse eest,
mida imelisel viisil vahendate.
Kallis vaataja! Kutsume sind toetama
nii palvete läbi, kui ka rahaliselt.
Võid helistada annetustelefonil 900 1777
Kõne maksab Eestis 7 eurot.
Võid kasutada ka kontonumbreid, mida näed saate lõppedes ekraanil.
Aitäh sinu toetuse eest!
TV7 annetustelefon: 900 1777 (7 euri) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin